Geraldus Mars
Geraldus Mars (Mancunii natus, nomine Gerald Margolis, anno 1933), e familia Iudaica ortus, est anthropologius socialis, scholae Mariae Douglas sectarius, qui praesertim operariis studet. Geraldus Mars, in oppido Blackpool educatus, tardius in Collegium Pembrochianum apud Cantabrigienses matriculatus est doctoratumque in Schola Scientiarum Oeconomicarum et Politicarum Londiniensi anno 1972 nactus est, dissertatione rite submissa An Anthropological Study of Longshoremen and of Industrial Relations in the Port of St John's, Newfoundland, Canada quam sub aegide Universitatis Memorialis Terrae Novae inceperat. Lector Polytechnici Middlesexiensis fuit ab anno 1966 usque in 1984, deinde brevi temporis spatio Polytechnici Londinii Orientalis. Mox professor merere coepit apud scholas gestionis et politiae Cranfieldenses eodemque tempore apud universitates alias. Domus Oxoniensis academiae commercialis Scholae Studiorum Gestionis Europaeae anno 1974 creare curavit. Anno 2008 anthropologiae professor honoris causa Collegii Universitatis Londiniensis factus est.